ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றின் அண்மை தகவல்
இந்தியாவில் கொரோனா தொற்றுக்காக மருத்துவமனைகளில் சிகிச்சை பெறுபவர்களின் எண்ணிக்கை, 8,65,432-ஆகக் குறைந்துள்ளது.
70 நாட்களுக்குப் பிறகு ஒன்பது லட்சத்திற்கும் குறைவு.
கடந்த 24 மணி நேரத்தில் 62,224 புதிய பாதிப்புகள் ஏற்பட்டுள்ளன.
இதுவரை மொத்தம் 2,83,88,100 பேர் கொவிட் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 1,07,628 பேர் கொவிட் தொற்றிலிருந்து குணமடைந்துள்ளனர்.
தொடர்ந்து 34-ஆவது நாளாக தினசரி புதிய பாதிப்புகளை விட, குணமடைபவர்களின் எண்ணிக்கை அதிகரித்துள்ளது.
தேசியளவில் குணமடைபவர்களின் வீதம் 95.80 சதவீதமாக உயர்ந்துள்ளது.
வாராந்திர தொற்று உறுதி வீதம் 5 சதவிகிதத்திற்கும் கீழே குறைந்துள்ளது; தற்போது இது 4.17% ஆகும்.
தொடர்ந்து 9-வது நாளாக, அன்றாட பாதிப்பு வீதம் ஐந்து சதவீதத்திற்கும் குறைவாக, 3.22 சதவிகிதமாக உள்ளது.
இதுவரை 38.33 கோடி பரிசோதனைகள் செய்யப்பட்டுள்ளன.
நாடு தழுவிய தடுப்பூசித் திட்டத்தின் கீழ் இதுவரை 25.19 கோடி தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1727418
மின்னணு மற்றும் தகவல் தொழில்நுட்பம்
மின்னணு மற்றும் தகவல் தொழில்நுட்ப அமைச்சகத்தின் சுதேசி நுண்செயலி சவால் இந்தியாவின் ட்ரோன் தொழில்நுட்பத்தில் புதுமைகளைக் கொண்டு வருகிறது
பிரதமர் திரு நரேந்திர மோடியின் தற்சார்பு இந்தியா தொலைநோக்கு திட்டத்தை பின்பற்றி, 'சுதேசி நுண்செயலி சவால் - தற்சார்பு இந்தியவுக்கான புதுமையான தீர்வுகள்' போட்டியின் வெற்றியாளர்களை கடந்த வார விடுதலையின் டிஜிட்டல் கொண்டாட்டத்தின் போது மின்னணு மற்றும் தகவல் தொழில்நுட்ப அமைச்சகத்தின் செயலாளர் திரு அஜய் சாவ்னி பாராட்டினார்.
ட்ரோன்களுக்கான நம்பகமான ஒருங்கிணைந்த ஏவியோனிக்ஸ் அமைப்பு, ரத்த அணுக்களை எண்ணுவதற்கான வீட்டுத் தீர்வு மற்றும் எஃப் எம் ஆர்டிஎஸ் பயன்பாடுகள் ஆகியவை இந்த ஆண்டு மின்னணு மற்றும் தகவல் தொழில்நுட்ப அமைச்சகத்தின் சவாலை வெல்வதற்காக இந்திய ஸ்டார்ட்-அப்கள் மற்றும் மாணவர்களால் உருவாக்கப்பட்ட மிகவும் புதுமையான தொழில்நுட்பங்களில் சில ஆகும்.
தொழில்நுட்பம் சார்ந்த கண்டுபிடிப்பு சூழலியலை நாட்டில் தூண்டுவதற்கு இந்திய மின்னணுவியல் மற்றும் தகவல் தொழில்நுட்ப அமைச்சகத்தால் எடுக்கப்பட்டு வரும் நடவடிக்கைகளின் ஒரு பகுதியாக ஆகஸ்ட் 18, 2020 அன்று இந்த சவால் தொடங்கியது.
பரிசு வென்றவர்களை பாராட்டிய திரு அஜய் சாவ்னி கூறியதாவது: “நுண்செயலிகளை வடிவமைத்தவர்களுக்கு தாங்கள் வடிவமைத்துள்ளவற்றின் சக்தி உண்மையில் தெரியாது. விடுதலையின் அமிர்த மஹோத்ஸவ கொண்டாட்டங்களின் ஒரு பகுதியாக நம்முடைய சொந்த நுண்செயலிகளை வைத்திருப்பது மற்றும் அவற்றை எங்கு பயன்படுத்தலாம் என்பதைப் பார்ப்பது அற்புதமானது,” என்றார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778754
------
(Visitor Counter : 178
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 97.79 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநில அரசுகள் மற்றும் யூனியன் பிரதேசங்களுக்கு இதுவரை, 97.79  கோடிக்கும் மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 8.43  கோடிக்கும் மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1763475
-----
(Visitor Counter : 157
சுகாதாரம் மற்றும் குடும்ப நலத்துறை அமைச்சகம்
கொவிட் பெருந்தொற்றை எதிர்கொள்வதற்கான நிதி உதவி: தமிழகத்திற்கு ரூ 239.80 கோடி வழங்கப்பட்டது
நாடாளுமன்றத்தின் மக்களவையில் இன்று உறுப்பினரின் கேள்விக்கு எழுத்துப்பூர்வமாக பதிலளித்த மத்திய சுகாதாரம் மற்றும் குடும்ப நலம் இணை அமைச்சர் டாக்டர் பாரதி பிரவீன் பவார் கீழ்காணும் தகவல்களை அளித்தார்.
பெருந்தொற்று தொடங்கியதில் இருந்து கொவிட்-19-ஐ எதிர்கொள்ளும் முயற்சியில் மாநிலங்களுக்கு இந்திய அரசு ஆதரவளித்து வருகிறது. கொவிட்-19 மற்றும் பிற பொது சுகாதார அவசரநிலைகளுக்கு எதிரான தயார்நிலை மற்றும் திறன்களை மேம்படுத்த மாநிலங்கள்/யூனியன் பிரதேசங்களுக்கு தேவையான ஆதரவு வழங்கப்படுகிறது.
கொவிட்-19 மேலாண்மைக்கான தொழில்நுட்ப வழிகாட்டுதலை வழங்குவதற்கும், சுகாதார உள்கட்டமைப்பை மேலும் வலுப்படுத்துவதற்கும், மருந்துகள் மற்றும் மருத்துவ ஆக்சிஜன் சப்ளை உள்ளிட்ட அத்தியாவசிய பொருட்கள் கிடைப்பதற்கும் மத்திய அரசால் பல்வேறு முயற்சிகள் மேற்கொள்ளப்பட்டுள்ளன.
தமிழ்நாட்டிற்கு 2020-21-ல் ரூ 868.09 கோடியும், 2021-22-ல் ரூ 239.80 கோடியும் மத்திய அரசால் வழங்கப்பட்டுள்ளது.
புதுச்சேரிக்கு 2020-21-ல் ரூ 23.35 கோடியும், 2021-22-ல் ரூ 2.71 கோடியும் மத்திய அரசால் வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780144
விவசாயத்துறை அமைச்சகம்
மத்திய அரசு மேற்கொள்ளும் முயற்சிகளின் பலன் விவசாயிகளை சென்றடைந்து அவர்கள் பலனடைய மாநில அரசுகளின் முழு ஒத்துழைப்பு தேவை : மத்திய வேளாண் அமைச்சர்
நாட்டின் வேளாண்மை மற்றும் உணவு பாதுகாப்பு வரும் ஆண்டுகளிலும் தொடர்ந்து நீடிப்பதுடன் விவசாயிகளின் வருமானத்தை இரட்டிப்பாக்குவது என்ற இலக்கும் நிர்ணயிக்கப்பட்ட காலவரம்பிற்குள் நிறைவேற்றப்படும். புதுதில்லி விஞ்ஞான் பவனில் இன்று  நடைபெற்ற, தேசிய குறுவை மாநாடு 2018ல் பேசிய மத்திய வேளாண் மற்றும் விவசாயிகள் நலத்துறை அமைச்சர் திரு. ராதா மோகன் சிங் இதனைத் தெரிவித்துள்ளார்.
நாட்டின் உணவுப் பாதுகாப்பை உறுதி செய்ததற்கான முழு பெருமையும் விவசாயிகளையே சாரும் என திரு. ராதா மோகன் சிங் தெரிவித்தார். வேளாண் உற்பத்தியில் இந்தியா தற்சார்பு அடைந்திருப்பது மட்டுமின்றி, தற்போது பல்வேறு விளைபொருட்களை ஏற்றுமதியும் செய்து வருகிறது. விவசாயிகளின் உற்பத்திப் பொருட்களுக்கு நியாயமான விலை கிடைக்கவில்லை என்பது உண்மை; எனவே, உணவு கையிருப்பு மற்றும் வேளாண் உற்பத்தியை உறுதி செய்து, விவசாயிகளின் வருமானத்தை அதிகரிக்க, வேளாண் துறையில் ஒட்டுமொத்த வளர்ச்சியை ஏற்படுத்துவது அவசியமாகும்.
மத்திய அரசு மேற்கொள்ளும் முயற்சிகளின் பலன் விவசாயிகளை சென்றடைந்து, அவர்கள் பலனடைய வேண்டுமெனில், மாநில அரசுகளின் முழு ஒத்துழைப்பு தற்போது மிகவும் அவசியமாகிறது. விவசாயிகளுக்கான திட்டங்கள் / இயக்கங்களை அந்தந்த மாநிலங்களில் முறையாக நடைமுறைப்படுத்த நடவடிக்கை எடுக்குமாறு, மாநில அரசு அதிகாரிகளை அமைச்சர் கேட்டுக் கொண்டார். தற்போது செயல்படுத்தப்படும் தேசிய கிராம சுயாட்சி திட்டத்தில் விவசாயிகள் அதிக அளவில் பங்கேற்பதை ஊக்குவிப்பதோடு, ஒவ்வொரு வட்டத்திலும் 2018 மே 2 அன்று விவசாயிகள் நலவாழ்வு பயிலரங்கத்திற்கு ஏற்பாடு செய்ய வேண்டும். இந்தப் பயிலரங்கில் அந்த வட்டத்திற்கு உட்பட்ட விவசாயிகள் பங்கேற்கச் செய்ய வேண்டும். புதிய தொழில்நுட்பங்களை பயன்படுத்தி விவசாயிகளின் வருமானத்தை அதிகரிக்க தேவையான வழிமுறைகள் பற்றி, வேளாண் அலுவலர்கள் மற்றும் விஞ்ஞானிகள் விவாதிப்பதுடன், முன்னோடி விவசாயிகள் தங்களது வெற்றிப் பயணத்தின் பின்னணியை இந்தப் பயிலரங்குகளில் எடுத்துரைக்கவும் நடவடிக்கை எடுக்க வேண்டும் என அமைச்சர் கேட்டுக் கொண்டார்.
(Visitor Counter : 85
மனித வள மேம்பாட்டு அமைச்சகம்
ஷாங்காய் ஒத்துழைப்பு அமைப்பின் இளைய எழுத்தாளர்களின் மாநாட்டை திருமதி மீனாட்சி லேகி புதுதில்லியில் இன்று தொடங்கி வைத்தார்
ஷாங்காய் ஒத்துழைப்பு அமைப்பின் இளைய எழுத்தாளர்களின் மாநாட்டை திருமதி மீனாட்சி லேகி புதுதில்லியில் இன்று தொடங்கி வைத்தார். இந்திய தேசிய புத்தக அறக்கட்டளைத் தலைவர் பேராசிரியர் கோவிந்த் பிரசாத் சர்மா, கல்வித்துறை அமைச்சக இணைச்செயலாளர் திருமதி சௌமியா குப்தா, இந்திய தேசிய புத்தக அறக்கட்டளை இயக்குநர் திரு யுவராஜ் மாலிக் ஆகியோர் தலைமையில் மாநாடு தொடங்கியது. மத்திய கல்வி அமைச்சகம் ஏற்பாடு செய்துள்ள இந்த மாநாடு புதுதில்லியில் நேற்று தொடங்கி இன்று நிறைவடைகிறது.
மாநாட்டை தொடங்கி வைத்து பேசிய திருமதி மீனாட்சி லேகி, நமது கலாச்சாரங்களில் ஏராளமான ஒற்றுமைகள் உள்ளன என்றும் இந்த இணைப்புகள் மேலும் வலுப்படுத்தப்பட வேண்டும் என்றும் அவர் தெரிவித்தார். பொதுவான பாரம்பரியத்தின் இணைப்புகளைக் கண்டறிவதற்கான சிந்தனைகளை ஏற்படுத்துவதும், இளைஞர்களின் நாகரீக நெறிமுறைகள் மற்றும் சமூக மதிப்பு முறைகளின் அனுபவங்களிலிருந்து தொடர்ந்து கற்றுக்கொள்வதும் அவசியம் என்று அவர் மேலும் கூறினார்.
எரிசக்தி அமைச்சகம்
ஜோத்பூர் ஐஐடி-யின் மின்சாரத் தேவையில் 15 சதவீதத்தை ஈடு செய்ய மேற்கூரையில் ஒரு மெகாவாட் சூரிய மின்சக்தி திட்டத்தை தேசிய அனல் மின் கழகம் நிறுவியுள்ளது
ராஜஸ்தான் மாநிலம் ஜோத்பூர் ஐஐடி-யின் மின்சாரத் தேவையில் 15 சதவீதத்தை ஈடு செய்ய தேசிய அனல் மின் கழகத்தின் துணை நிறுவனமான வித்யுத் வியாப்பர் நிறுவனம் மேற்கூரையில் ஒரு மெகாவாட் சூரிய மின்சக்தி திட்டத்தை நிறுவியுள்ளது. மின்சார கொள்முதல் ஒப்பந்தத்தின் கீழ் 25 ஆண்டுகளுக்கு இந்தத் திட்டத்தின் மூலம் மின்சாரம் வழங்கப்படும்.
ஜோத்பூர் ஐஐடி வளாகத்தில் உள்ள 14 கட்டிடங்களின் மேற்கூரைகளில் இந்த சூரிய மின்சக்தித் தகடுகள் பொருத்தப்பட்டுள்ளன. இந்தத் திட்டத்தின் மூலம் ஆண்டுக்கு 14.9லட்சம் யூனிட் மின்சாரம் உற்பத்தி செய்யப்படும். இது ஜோத்பூர் ஐஐடி-யின் 15 சதவீத மின்சாரத் தேவையை பூர்த்திச் செய்யும். இந்தத் திட்டத்தின் காரணமாக ஆண்டுக்கு 1060 டன் கரியமிலவாயு வெளியேற்றம் குறையும்.
பிரதமர் அலுவலகம்
ஆசிய விளையாட்டுப் போட்டி 2022-ல் 35 கிலோ மீட்டர் நடைப்பந்தைய கலப்புக் குழு போட்டியில் ராம் பாபு, மஞ்சு ராணி ஆகியோர் வெண்கலப் பதக்கம் வென்றுள்ளதைப் பிரதமர் கொண்டாடுகிறார்
ஹாங்சோவில் நடைபெற்ற 2022 ஆசிய விளையாட்டுப் போட்டிகளில் 35 கி.மீ நடைப்பந்தைய கலப்பு குழு பிரிவில் வெண்கலப் பதக்கம் வென்ற ராம் பாபு, மஞ்சு ராணி ஆகியோருக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இதுகுறித்து சமூக வலைதளமான எக்ஸ் பதிவில் பிரதமர் கூறியிருப்பதாவது:
"35 கி.மீ நடைப்பந்தைய கலப்பு குழு போட்டியில் வெண்கலப் பதக்கத்துடன் இந்தியாவுக்கு பெருமை சேர்த்த ராம் பாபு மற்றும் மஞ்சு ராணிக்கு வாழ்த்துகள். இந்த அற்புதமான விளையாட்டு வீரர்கள் காட்டிய மகத்தான சகிப்புத்தன்மை மற்றும் உறுதி இல்லாமல் இது சாத்தியமில்லை.
பாதுகாப்பு அமைச்சகம்
ரஷ்ய பாதுகாப்பு அமைச்சருடன் இருதரப்பு உறவுகள் குறித்து பாதுகாப்பு அமைச்சர் பேச்சுவார்த்தை
புதுதில்லியில் நடைபெறும் ஷாங்காய் ஒத்துழைப்பு அமைப்பின் பாதுகாப்பு அமைச்சர்கள் கூட்டத்திற்கு இடையே ரஷ்ய பாதுகாப்புத் துறை அமைச்சரும், ஜெனரல் செர்ஜி கே.ஷோய்குவுடன், பாதுகாப்புத்துறை அமைச்சர் திரு.ராஜ்நாத் சிங் இன்று இருதரப்பு உறவுகள் குறித்து பேச்சுவார்த்தை நடத்தினார். இருதரப்பு பாதுகாப்பு ஒத்துழைப்பு, ராணுவ உறவுகள், பாதுகாப்பு தொழில் கூட்டாண்மை உள்ளிட்ட விசயங்கள் குறித்து விரிவான பேச்சுவார்த்தையை அவர்கள் மேற்கொண்டனர். மேக் இன் இந்தியா முன்முயற்சியில் ரஷ்ய பாதுகாப்பு தொழிலின் பங்கேற்பு குறித்தும் இந்த பேச்சுவார்த்தையில் விவாதிக்கப்பட்டது.
பிராந்திய அமைதி மற்றும் பாதுகாப்பு குறித்தும் இரு அமைச்சர்களும் விவாதித்தனர். இரு நாடுகளுக்கும் இடையிலான தொடர் நம்பிக்கை மற்றும் பரஸ்பர மரியாதை குறித்தும் அவர்கள் திருப்தி தெரிவித்தனர். குறிப்பாக பாதுகாப்பு ஒத்துழைப்பை வலுப்படுத்துவதில் இரு தலைவர்களும் விருப்பம் தெரிவித்தனர். இந்தியாவுக்கும். ரஷ்யாவுக்கும் இடையே ஆண்டுகள் பலவற்றை கடந்த நீண்ட தனித்துவமான உறவு குறித்தும் இரு அமைச்சர்களும் மகிழ்ச்சி தெரிவித்தனர்.
குடியரசுத் துணைத் தலைவர் செயலகம்
அனைத்து துறைகளிலும் இந்தியாவை தற்சார்பாக்க குடியரசு துணைத்தலைவர் அறைகூவல்
இந்தியாவை அனைத்து துறைகளிலும் முழு தற்சார்பு கொண்டதாக மாற்ற குடியரசு துணைத்தலைவர் திரு எம் வெங்கையா நாயுடு இன்று அழைப்பு விடுத்தார்.
கொச்சியில் உள்ள கடற்படை இயற்பியல் மற்றும் கடல்சார் ஆய்வகத்தின் விஞ்ஞானிகள் மற்றும் ஊழியர்களிடம் உரையாற்றிய அவர், பாதுகாப்புத் துறையில் உள்நாட்டு பொருட்களை அதிகரிப்பதன் அவசியத்தையும் இறக்குமதியைக் குறைக்க வேண்டியதன் தேவையையும் வலியுறுத்தினார்.
"அதை அடைவதற்கு, ஆராய்ச்சி மற்றும் மேம்பாட்டு நடவடிக்கைகளுக்கு அதிக ஊக்கத்தை வழங்குவதோடு மட்டுமல்லாமல், தனியார் துறை கூட்டை அனுமதிக்க வேண்டும். சாத்தியமான இடங்களில், கடுமையான தரக் கட்டுப்பாடுகளுடன் இது செய்யப்பட வேண்டும்", என்று திரு நாயுடு குறிப்பிட்டார்.
நீருக்கடியில் பாதுகாப்பிற்கு முக்கியமான சோனார் அமைப்புகளின் மேம்பாட்டிற்கு இன்றியமையாத "டோவ்டு அரே இன்டக்ரேஷன்” வசதிக்கு குடியரசு துணைத்தலைவர் காணொலி மூலம் அடிக்கல் நாட்டினார். அமைதியான எதிரி நீர்மூழ்கிக் கப்பல்களைக் கண்டறியும் கடற்படையின் திறனை இது மேம்படுத்தும் என்று எதிர்பார்க்கப்படுகிறது.
வரும் பத்தாண்டுகளில் உலக வல்லரசாக உருவெடுக்க இந்தியா வலுவாக முன்னேறி வருகிறது என்று கூறிய அவர், பாதுகாப்பு, விண்வெளி மற்றும் பிற துறைகளில் இந்தியாவின் பாதுகாப்பை வலுப்படுத்துவதில் சிறந்த பணிகளைச் செய்த விஞ்ஞானிகளைப் பாராட்டினார்.
பாதுகாப்பு உபகரணங்களை அதிக அளவில் இறக்குமதி செய்யும் நாடுகளில் இந்தியாவும் ஒன்றாக இருப்பதைக் குறிப்பிட்ட குடியரசு துணைத்தலைவர், இந்தச் சூழலில், தேசத்தின் பாதுகாப்புத் தேவைகளில் வலுவூட்டுவதில் என்பிஓஎல் போன்ற சிறிய ஆய்வகத்தின் பங்களிப்பு உண்மையிலேயே பாராட்டுக்குரியது என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786957
பிரதமர் அலுவலகம்
கோல்ஃப் வீராங்கனை அதிதி அசோக்கின் திறமை மற்றும் உறுதியின் வெளிப்பாட்டிற்கு பிரதமர் பாராட்டு
ஒலிம்பிக் போட்டியில் கோல்ஃப் வீராங்கனை அதிதி அசோக்கின் மிகச்சிறந்த ஆட்டத்தின் போது வெளிப்படுத்தப்பட்ட திறமைகள் மற்றும் உறுதியை பிரதமர் திரு நரேந்திர மோடி பாராட்டியுள்ளார்.
பிரதமர் வெளியிட்டுள்ள சுட்டுரைச் செய்தியில் தெரிவித்திருப்பதாவது:
“மிகச் சிறப்பாக விளையாடினீர்கள், அதிதி அசோக்! டோக்கியோ 2020 போட்டியில், பேராற்றல்மிக்க திறன் மற்றும் உறுதியை நீங்கள் வெளிப்படுத்தியுள்ளீர்கள். குறைந்த இடைவெளியில் பதக்கத்தை இழந்துள்ளோம், ஆனால் எந்த ஒரு இந்தியரை விடவும் அதிகமாக முன்னேறி, முன்னுதாரணமாகத் திகழ்கிறீர்கள். உங்களது எதிர்கால முயற்சிகளுக்கு நல்வாழ்த்துகள்.”
அறிவியல் மற்றும் தொழில்நுட்பத்துறை
நிலத்தடி நீர் ஆதாரங்களை சிஎஸ்ஐஆர் படமிடுவது குடிநீர் தேவைகளுக்கு உதவுவதோடு பிரதமரின் ‘அனைத்து வீடுகளிலும் குடிநீர் குழாய் இணைப்பு’ லட்சியத்திற்கு வலுவூட்டும்: மத்திய அமைச்சர் டாக்டர் ஜிதேந்திர சிங்
வறண்ட இடங்களில் நிலத்தடி நீராதாரங்கள் குறித்து நவீன தொழில்நுட்பத்தை பயன்படுத்தி மத்திய அறிவியல் மற்றும் தொழிலக ஆராய்ச்சி நிறுவனம்  ஆய்வு செய்து வருவதாகவும், இது குடிநீர் தேவைகளுக்கு உதவுவதோடு பிரதமர் திரு நரேந்திர மோடியின் ‘அனைத்து வீடுகளிலும் குடிநீர் குழாய் இணைப்பு’ லட்சிய திட்டத்திற்கு வலுவூட்டும் என்றும் மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று கூறினார்.
வட மேற்கு இந்தியாவில் உள்ள வறண்ட இடங்களில் நிலத்தடி நீர் ஆதாரங்களை மேம்படுத்த தேசிய புவி இயற்பியல் ஆராய்ச்சி நிறுவனமான என்ஜிஆர்ஐ உடன் இணைந்து சிஎஸ்ஐஆர் பணியாற்றி வருவதாக அமைச்சர் தெரிவித்தார். இதற்காக அதி நவீன முப்பரிமாண படமாக்கல் தொழில்நுட்பம் பயன்படுத்தப்பட்டு, 500 மீட்டர் ஆழம் வரை ஆய்வு செய்யப்பட்டு வருகிறது.
வடமேற்கு இந்தியாவின் வறண்ட பகுதிகள் ராஜஸ்தான், குஜராத், ஹரியானா மற்றும் பஞ்சாப் ஆகிய மாநிலங்களில் பரந்து விரிந்து இருப்பதாகவும், நாட்டின் மொத்த பரப்பளவில் சுமார் 12 சதவீதம் உள்ள இந்த பகுதிகளில் 8 கோடிக்கும் மேற்பட்டோர் வசிப்பதாகவும் டாக்டர் ஜிதேந்திர சிங் கூறினார்.
குறைந்த விலையில், மிகவும் துல்லியமான இந்த தொழில்நுட்பம் அதிகப் பகுதிகளில் குறைவான நேரத்தில் பணியை முடிக்கும் என்று அவர் கூறினார். 1.5 லட்சம் சதுர கிலோமீட்டருக்கும் மேற்பட்ட பரப்பளவில் ரூ 141 கோடி மதிப்பீட்டில் 2025-க்குள் இப்பணி நிறைவடையும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750529
-----
(Visitor Counter : 166
உள்நாட்டு விமானப் போக்குவரத்து அமைச்சகம்
57 தளங்களில் செயல்படும் 36 பறக்கும் பயிற்சி நிறுவனங்கள்
விமானப் போக்குவரத்து தலைமை இயக்குநரும்  வால் அங்கீகரிக்கப்பட்ட 54 ஏ.எம்.இ பயிற்சி நிறுவனங்கள், 2022 ஆம் ஆண்டில் வழங்கப்பட்ட 1165 சி.பி.எல். .
ஒவ்வொரு ஆண்டும் டி.ஜி.சி.ஏ அங்கீகரிக்கப்பட்ட ஏ.எம்.இ பயிற்சி நிறுவனங்களிலிருந்து சுமார் 3500 பொறியாளர்கள் வழங்கப்படுகின்றன.
தற்போதைய நிலவரப்படி, 57 தளங்களில் 36 பறக்கும் பயிற்சி நிறுவனங்கள்  செயல்படுகின்றன. சிவில் விமானப் போக்குவரத்து இயக்குநரகத்தால்  அங்கீகரிக்கப்பட்ட 54 ஏ.எம்.இ பயிற்சி நிறுவனங்கள் உள்ளன. 2022 ஆம் ஆண்டில் மொத்தம் 1165 வணிக விமான உரிமங்கள்  வழங்கப்பட்டன. விமானத் துறையின் தேவைகளைப் பூர்த்தி செய்வதற்காக டி.ஜி.சி.ஏ அங்கீகரிக்கப்பட்ட ஏ.எம்.இ பயிற்சி நிறுவனங்களில் இருந்து பொறியாளர்களின் எண்ணிக்கை ஆண்டுக்கு சுமார் 3500 ஆகும்.
சிவில் விமானப் போக்குவரத்துத் துறைக்கான பயிற்சி உள்கட்டமைப்பை மேம்படுத்துவதற்கும் ஒழுங்குபடுத்துவதற்கும் அரசு எடுத்துள்ள முன்முயற்சிகள் பின்வருமாறு:
- நாட்டில் பயிற்சி பெற்ற விமானிகளின் விநியோகத்தை அதிகரிக்க, இந்திய விமான நிலைய ஆணையம்  தாராளமயமாக்கப்பட்ட பறக்கும் பயிற்சி அமைப்பு  கொள்கையைக் கொண்டு வந்துள்ளது, இதன் மூலம் விமான நிலைய ராயல்டி  என்ற கருத்து நீக்கப்பட்டு, நில வாடகைகள் கணிசமாக சீரமைக்கப்பட்டுள்ளன.
- 2021 ஆம் ஆண்டில், ஒரு போட்டி ஏல செயல்முறைக்குப் பிறகு, ஏஏஐ பெலகாவி , ஜல்கான் , கலபுர்கி , கஜுராஹோ  மற்றும் லீலாபரி  ஆகிய ஐந்து விமான நிலையங்களில் ஒன்பது எஃப்.டி.ஓ இடங்களை வழங்கியுள்ளது. ஜூன் 2022 இல், இரண்டாவது சுற்று ஏலத்தின் கீழ், ஐந்து விமான நிலையங்களில் ஆறு எஃப்.டி.ஓ இடங்களை ஏ.ஏ.ஐ வழங்கியது: பாவ்நகரில்  இரண்டு இடங்கள் மற்றும் ஹூப்ளி , கடப்பா , கிஷன்கர்  மற்றும் சேலம் .
- சிவில் விமானப் போக்குவரத்து இயக்குநரகம்  நவம்பர் 2021 முதல் விமான பராமரிப்பு பொறியாளர்கள்  மற்றும் பறக்கும் குழு  வேட்பாளர்களுக்கு ஆன்லைன்-ஆன் டிமாண்ட் தேர்வை  அறிமுகப்படுத்தியுள்ளது. இந்த வசதியின் மூலம் தேர்வர்கள் தேர்வு நடைபெறும் தேதி மற்றும் நேரத்தை தேர்வு செய்து கொள்ளலாம்.
- எஃப்.டி.ஓ.க்களில் விமான நடவடிக்கைகளை அங்கீகரிக்கும் உரிமையை பறக்கும் பயிற்றுவிப்பாளர்களுக்கு வழங்குவதற்காக டி.ஜி.சி.ஏ அதன் விதிமுறைகளை மாற்றியமைத்துள்ளது. இது முன்பு தலைமை பறக்கும் பயிற்றுவிப்பாளர்  அல்லது துணை சி.எஃப்.ஐ.க்களுக்கு மட்டுமே வரையறுக்கப்பட்டது.
- டி.ஜி.சி.ஏ வெளியிட்ட ஒழுங்குமுறை, CAR-147  – அங்கீகரிக்கப்பட்ட அடிப்படை பராமரிப்பு பயிற்சி அமைப்பு. இந்த விதிமுறைகள் சர்வதேச சிவில் விமானப் போக்குவரத்து அமைப்பின்  சர்வதேச தரங்களுக்கு ஏற்பவும், ஈ.ஏ.எஸ்.ஏ விதிமுறைகளின்படியும் உள்ளன. விமானங்களை பராமரிப்பதற்கான திறமையான / திறமையான மனிதவளத்தை உருவாக்குவதற்கான பாடத்திட்டம் மற்றும் திறமையான பயிற்சி தேவைகளை இந்த ஒழுங்குமுறை ஒழுங்குபடுத்துகிறது.
சிவில் விமானப் போக்குவரத்து அமைச்சகத்தின் இணை அமைச்சர் ஜெனரல்  வி.கே.சிங்  இன்று மக்களவையில் ஒரு கேள்விக்கு எழுத்துப்பூர்வமாக அளித்த பதிலில் இந்த தகவலைத் தெரிவித்தார்.
சட்டம் மற்றும் நீதித்துறை அமைச்சகம்
பொது சிவில் உரிமைச் சட்டம் குறித்து பதிலளிக்க சட்ட ஆணையம் மேலும் 30 நாள் அவகாசம்
பொது சிவில் உரிமைச் சட்டம் தொடர்பான விவரத்தை இந்திய சட்ட ஆணையம் ஆய்வு செய்து வருகிறது. முத்தலாக் நீங்கலான பொது சிவில் சட்டத்தின் பல்வேறு அம்சங்கள் குறித்து தங்களது கருத்துகள், யோசனைகள், செயற்குறிப்புகளாகத் தனி நபர்கள், அரசு மற்றும் அரசு அல்லாத அமைப்புகள் தெரிவிக்கலாம். அக்கருத்துகளை 2018, மார்ச் 19ம் தேதிக்குள் அனுப்பும்படி கேட்டுக் கொள்ளப்பட்டிருந்தது. .
மத்திய அரசுக்கும் மற்றவர்களுக்கும் எதிராக சமீனா பேகம் என்பவர் உச்ச நீதிமன்றத்தில் வழக்கு தொடுத்துள்ளார். நீதிமன்றத்தில் 202, 227 மற்றும் 235 என்ற எண்ணுள்ள ரிட் மனுவுடன் 00022/2018 என்ற எண்ணுள்ள ரிட் மனுவையும் இணைத்து தாக்கல் செய்யப்பட்டுள்ளது. பலதார திருமணம் , திருமண செயலாக்கம் , திருமண வாழ்க்கை  உள்ளிட்டவை குறித்த அந்த மனுக்களை உச்ச நீதிமன்றம் விசாரணைக்கு ஏற்றுள்ளது.
இதனிடையில், இது தொடர்பான விவகாரங்கள் நாடாளுமன்றத்தில் ஆய்விலும் நீதிமன்ற விசாரணையிலும் இருப்பதால், மேற்குறிப்பிட்டது போல தனியாரும் அமைப்புகளும் தங்களது கருத்துகள், யோசனைகள், செயற்குறிப்புகளைத் தெரிவிக்கக் கால அவகாசத்தை நீட்டிக்கும்படி ஏராளமானோர் கேட்டுக் கொண்டனர். அதையடுத்து, இந்திய சட்ட ஆணையம் அவர்களிடமிருந்து கருத்துகள், யோசனைகளைப் பெறுவதற்கான கால அவகாசத்தை நீட்டிக்கலாம் என்று கருதுகிறது. அதன் காரணமாக, அதற்கான கால அவகாசத்தை மார்ச் 19ம் தேதியிலிருந்து 2018, மே 6-ம் தேதி வரையில் நீட்டித்துள்ளது.
இது தொடர்பான தகவல்களைப் பகிர்ந்துகொள்ள முகவரி: உறுப்பினர்-செயலர், இந்திய சட்ட ஆணையம், 4வது மாடி, லோக் நாயக் பவன், கான் மார்க்கெட், புது தில்லி 110 003. அல்லது, 1ci-dla[at]nic[dot]in என்ற மின்னஞ்சல் மூலமாகவும் அனுப்பலாம்.
வடகிழக்குப் பகுதி வளர்ச்சி அமைச்சகம்
அசாம் ரைஃபிள்ஸ் படையின் 188-வது அமைப்பு தின விழாவில் மத்திய அமைச்சர் திரு ஜி. கிஷன் ரெட்டி பங்கேற்பு
ஷில்லாங்கில் நடைபெற்ற அசாம் ரைஃபிள்ஸ் படையின் 188-வது அமைப்பு தின விழாவில் மத்திய வடகிழக்கு மாகாணங்களின் வளர்ச்சி, கலாச்சாரம் மற்றும் சுற்றுலாத்துறை அமைச்சர் திரு ஜி. கிஷன் ரெட்டி இன்று சிறப்பு விருந்தினராகக் கலந்து கொண்டு உரையாற்றினார். 1835-ஆம் ஆண்டு முதல் வீரத்தின் இணையற்ற புகழையும், அதிக எண்ணிக்கையிலான வீரதீர சாகச விருதுகளையும் அசாம் ரைஃபிள்ஸ் படை பெற்றுள்ளது என்று அமைச்சர் கூறினார். வீரர்களின் உயரிய தியாகத்தின் வாயிலாக இந்த பெருமை சாத்தியமானது என்றும் அவர் கூறினார்.
அமிர்த காலத்தில் இந்தியாவின் வளர்ச்சி எந்திரமாக வடகிழக்குப் பகுதியை உருவாக்குவது பிரதமரின் தொலைநோக்குப் பார்வை என்று திரு ஜி. கிஷன் ரெட்டி குறிப்பிட்டார். அவரது கனவை நிறைவேற்றும் வகையில் உள்கட்டமைப்பு, இணைப்பு, அமைதி, நிலைத்தன்மை என அனைத்துத் துறைகளிலும் வடகிழக்கு மாகாணங்கள் வேகமாக முன்னேறி, இங்கு புதிய யுகம் பிறந்துள்ளது என்று அமைச்சர் பெருமிதம் கொண்டார்.
கடந்த 9 ஆண்டுகளில் இந்தப் பகுதியில் வளர்ச்சிப் பணிகளை தொடர்வதற்காக சுமார் 5 லட்சம் கோடி ரூபாய் செலவிடப்பட்டதாகவும், மேலும் ரூ. 77,930 கோடி மதிப்பில் ரயில்வே திட்டங்கள், ரூ. 1.50 லட்சம் கோடி மதிப்பில் சாலைத் திட்டங்கள் மற்றும் 17 புதிய விமான நிலையங்கள் போன்ற பிரம்மாண்டமான திட்டங்கள் இங்கு நடைபெற்று வருவதாகவும் அவர் தெரிவித்தார். வடகிழக்குப் பகுதியில் இத்தகைய புதிய மாற்றம் ஏற்படுத்தப்படுவதற்கு அசாம் ரைஃபிள்ஸ் படை மிகப்பெரிய பங்காற்றி உள்ளதாக அவர் கூறினார்.
பேரிடர் மேலாண்மை பணிகளின் போது அசாம் ரைஃபிள்ஸ் படையின் செயல்பாடுகளையும், அதன் வலிமை மற்றும் குழு பணியால் தேசிய பேரிடர் மீட்புப் படையின் ஓர் அங்கமாக நியமிக்கப்பட்டிருப்பதற்கும் அவர் பாராட்டு தெரிவித்தார். படையின் பெண் அதிகாரிகளின் பங்களிப்பு பற்றி பேசிய அமைச்சர், அவர்களது பணி இந்தியாவில் மட்டுமல்லாது, உலகம் முழுவதும் அமைதியை நிலைநாட்டி இந்தியாவின் மகளிர் சக்தியின் அடையாளமாக அவர்கள் திகழ்கிறார்கள் என்று தெரிவித்தார்.
ரசாயனம் மற்றும் உரங்கள் அமைச்சகம்
சிறப்பான விலை கண்காணிப்பு முறை விவசாயிகளுக்கு குறைந்த விலையில் உரங்கள் கிடைக்க உதவியுள்ளது- திரு. கவுடா
உற்பத்தி விலை பற்றிய விரிவான ஆய்வு/ ஊட்டச்சத்து அடிப்படையிலான மானியத் திட்டத்தின் கீழ் அனைத்து உரங்கள் இறக்குமதிக்கு உரத்துறை முயற்சி மேற்கொண்டுள்ளது
உற்பத்தி விலை பற்றிய விரிவான ஆய்வு/ ஊட்டச்சத்து அடிப்படையிலான மானியத் திட்டத்தின் கீழ் அனைத்து உரங்கள் இறக்குமதிக்கு மத்திய ரசாயனம் மற்றும் உர அமைச்சகத்தின் ,உரத்துறை முயற்சி மேற்கொண்டுள்ளதாக மத்திய ரசாயனம் மற்றும் உரத்துறை அமைச்சர் திரு. சதானந்த கவுடா கூறியுள்ளார்.
உரத்துறையின் செயல்திறன் மிக்க கண்காணிப்பு முயற்சி காரணமாக, உர நிறுவனங்கள் தற்போது கட்டாய சுய ஒழுங்கு பொறிமுறையை கையாண்டு வருவதாக திரு. கவுடா தெரிவித்தார். சர்வதேச சந்தையில் மறுசீரமைக்கப்பட்ட திரவ இயற்கை வாயு- ஆர்எல்என்ஜி விலை வீழ்ச்சியின் பயன்களை உர உற்பத்தி நிறுவனங்கள் விவசாயிகளுக்கு வழங்கியுள்ளன.
2019 ஆகஸ்ட் மாதத்துடன் ஒப்பிடுகையில், மெட்ரிக் டன்னுக்கு ரூ. 26,396 ஆக இருந்த டிஏபி விலை இந்த மாதம் ரூ.24, 626 ஆக குறைந்துள்ளது என திரு. கவுடா தெரிவித்தார். இதேபோல, 18 என்பிகே உர கலவையில், 15 கலவையின் அதிக பட்ச சில்லரை விலை, கடந்த ஆண்டு ஆகஸ்ட் மாதத்தை விட இந்த ஆகஸ்ட் மாதத்தில் குறைந்திருக்கிறது. 2019 ஆகஸ்ட் மாதம் மெட்ரிக் டன்னுக்கு ரூ.13,213 ஆக இருந்த அம்மோனியம் சல்பேட்டின் விலை ,2020 ஆகஸ்டில் மெட்ரிக் டன்னுக்கு ரூ.13,149 ஆக குறைந்துள்ளது.
(Visitor Counter : 127
நுகர்வோர் நலன், உணவு மற்றும் பொது விநியோகம் அமைச்சகம்
காரீப் சந்தைப் பருவம் 2021-22 நெல் கொள்முதல் மூலம் இதுவரை சுமார் 30,000 விவசாயிகள் பயனடைந்துள்ளனர்
2020-21 காரீப் நெல் கொள்முதல், கடந்த 5ம் தேதி வரை, 894.24 லட்சம் மெட்ரிக் டன் நெல் கொள்முதலுடன் முடிவடைந்தது. 2020-21 ம் ஆண்டு காரிப் கொள்முதல் மூலம் சுமார் 131.14 லட்சம் விவசாயிகள், ரூ.1,68,832.78 கோடி குறைந்தபட்ச ஆதரவு விலை பெற்று பயனடைந்தனர்.
2021-22 ராபி சந்தைப் பருவத்தில், 433.44 லட்சம் மெட்ரிக் டன் கோதுமை கொள்முதல் செய்யப்பட்டது. இதற்காக 49.20 லட்சம் விவசாயிகள் ரூ.85,603.57 கோடி குறைந்தபட்ச ஆதரவு விலை பெற்றுள்ளனர்.
2021-22 காரீப் சந்தைப் பருவத்தில், கடந்த 5ம் தேதி வரை 2,87,552 மெட்ரிக் டன் நெல் கொள்முதல் செய்யப்பட்டு, 29,907 விவசாயிகளுக்கு குறைந்தபட்ச ஆதரவு விலையாக ரூ.563.60 கோடி வழங்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761512
------
(Visitor Counter : 180
மத்திய அமைச்சரவை
இந்தியா மற்றும் வங்காளதேசம் இடையேயான மரபு வழிதடத்தில், குஷியாரா ஆற்றில் அஷீகன்ஜ்-ஜகிகன்ஜ் தடத்திலும் மற்றும் ஜமுனா ஆற்றில் சிராஜ்கன்ஜ்-தாய்காவா தடத்திலும் பொதுவழியை உருவாக்கிட இந்தியா மற்றும் வங்காளதேசம் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய மத்திய அமைச்சரவை, இந்தியா மற்றும் வங்காளதேசம் இடையேயான மரபு வழிதடத்தில், இருநாடுகளும் கூட்டாக தேவையான தூர்வாரல் பணியை மேற்கொண்டு, குஷியாரா ஆற்றில் அஷூகன்ஜ்-ஜகிகன்ஜ் தடத்திலும் மற்றும் ஜமுனா ஆற்றில் சிராஜ்கஞ்-தாய்காவா தடத்திலும் பொதுவழியை உருவாக்கிட இந்தியா மற்றும் வங்காளதேசம் இடையேயான புரிந்துணர்வு ஒப்பந்தத்திற்கு ஒப்புதல் அளித்தது.
இந்த புரிந்துணர்வு ஒப்பந்தம், வடகிழக்கு இந்தியாவிற்கு செல்லும் சரக்கு போக்குவரத்து செலவினத்தை கணிசமாக குறைக்கும். மேலும் இது, சிலிகுரி குறுகலான வழித்தடத்தில் ஏற்படும் நெரிசலையும் குறைக்கும்.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் ரூ.16.49 லட்சம் மதிப்புள்ள 345 கிராம் தங்கத்தை சுங்கத்துறையினர் பறிமுதல் செய்தனர்
துபாயிலிருந்து வந்த இந்திய ஆண் பயணி ஒருவரை சென்னை விமான நிலைய சுங்கத்துறை அதிகாரிகள் சோதனை செய்தபோது, அவர்கள் நூதனமுறையில் மறைத்து எடுத்து வந்த ரூ.16.49 லட்சம் மதிப்பிலான 345 கிராம் எடையுள்ள தங்கத்தை பறிமுதல் செய்தனர்.
இத்தகவலை சென்னை சர்வதேச விமான நிலைய சுங்கத் துறையின் முதன்மை ஆணையர் திரு எம் மேத்யூ ஜாலி வெளியிட்ட செய்திக்குறிப்பில் தெரிவித்துள்ளார்.